L'administració es reuneix en el Grau Vell amb la intenció de parlar sobre nous projectes que es finançaran amb Fons FEDER
09 de març 2021

![Imagen 1](/media/ygdf3r4t/c_grauvell2.jpg)![Imagen 2](/media/k3gkzljg/c_grauvell.jpg)

Darío Moreno, l'alcalde de Sagunt, ha visitat aquest matí les obres de restauració del recinte defensiu del Grau Vell conjuntament amb el Director General d'Administració Local, Toni Such i el Director Territorial, Paco Molina. Aquesta reunió s'ha aprofitat també per a tractar detalls de cara a la presentació de nous projectes per part de l'Ajuntament de Sagunt en la nova convocatòria de Fons Europeus FEDER, un pressupost molt ampli per a finançar projectes que es presenten entre el 2021 i el 2027. 

  

Cal destacar que el projecte global de posada en valor del conjunt defensiu del Grau Vell ascendeix a més de 900.000 euros d'inversió i es va dur a terme mitjançant les aportacions de la primera convocatòria dels Fons FEDER i també amb l'ajuda de la Diputació de València, Red Elèctrica de España, el 1’5% cultural del Ministeri de Foment i de l'Ajuntament de Sagunt. 

  

Tal com ha dit Darío Moreno, alcalde de Sagunt, «la Generalitat ha sigut essencial per a aconseguir este finançament FEDER que ha fet possible l'obra.» Durant esta reunió, «era important en primer lloc, posar en valor esta gran inversió que s'ha efectuat per a condicionar un espai històric essencial per a la nostra ciutat, però també era important començar a parlar ja de la pròxima ronda de finançament FEDER que s'obrirà en 2021 a 2027, i per a pensar en nous projectes. Tenim ja una segona fase d'actuació en el Grau Vell projectada i també volem incloure diferents actuacions en la ciutat, i per esta raó és importantíssim que els responsables de la Generalitat d'aquest Fons FEDER coneguen esta actuació que ja hem dut a terme i els plans que tenim per a poder estar en sintonia per a continuar aconseguint finançament europeu per a la nostra ciutat. »

  

D'aquesta manera, Toni Such, Director General d'Administració Local, assegura que es posarà en marxa «el Programa Operatiu 2, el 21-27, en el qual també s'iniciarà una línia de rehabilitació patrimonial i que es compta també amb l'Ajuntament de Sagunt després de conéixer la quantitat de patrimoni històric, artístic i cultural que té i així poder presentar també els seus projectes perquè els puguem finançar novament en el nou programa operatiu.»​

Gràcies a l'ajuda econòmica de la primera fase dels Fons FEDER, s'ha rehabilitat la torre, la bateria i el refugi de la Guerra Civil del Grau Vell, a més de recuperar l'antic fossat que envolta la bateria i reconstruir els murs adjacents, a més de la instal·lació d'il·luminació elèctrica i la construcció d'escales per a permetre el seu accés. En esta segona convocatòria s'espera poder presentar nous projectes per a millorar el patrimoni històric de la ciutat de Sagunt.

  

![](/media/bbojqfij/c_grauvellalmacen.jpg)  
![](/media/mijfnnke/c_grauvellplaca.jpg)  
  
  
​

*   [](http://www.facebook.com/sharer.php?u=https://aytosagunto.es/va/actualitat/l-administracio-es-reuneix-en-el-grau-vell-amb-la-intencio-de-parlar-sobre-nous-projectes-que-es-financaran-amb-fons-feder/ "Facebook")
*   [](http://twitter.com/share?url=https://aytosagunto.es/va/actualitat/l-administracio-es-reuneix-en-el-grau-vell-amb-la-intencio-de-parlar-sobre-nous-projectes-que-es-financaran-amb-fons-feder/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-administracio-es-reuneix-en-el-grau-vell-amb-la-intencio-de-parlar-sobre-nous-projectes-que-es-financaran-amb-fons-feder/ "Linked In")
*   [](mailto:?body=https://aytosagunto.es/va/actualitat/l-administracio-es-reuneix-en-el-grau-vell-amb-la-intencio-de-parlar-sobre-nous-projectes-que-es-financaran-amb-fons-feder/)